Fir-rivista ta' Novembru, staqsejna lil Ron u Ray fuq l-ewwel programm tagħhom. Ray qalilna li poġġha pressjoni fuqu nnifsu għax ried jirritorna fit-televiżjoni bi prodott tal-aqwa kwalita. "Fil-bidu kien totalment mhux dak l-effett, jiġifieri dawk l-aspettattivi u l-inizjattivi, it-targets li għamilna u dak kollu, marru kompletament l-oppost u flok tlajna s-sellum għalija jiena ħaffirna ħofra twila 'l isfel". X'qalu xħin raw il-programm huma stess? Ray wieġeb, "Qabel ma ħareġ ma rajtux, waqt li kien qed jixxandar rajtu. Ftehemna jien u Ron flimkien; dak il-ħin ċempilna lil xulxin u xtrajna qabar l-Addolorata bejnietna u dfinna lilna nfusna". Iżda bhal ma' wieħed jista' jinduna, 'Mustaċċuni' kull ġimgħa qed jittejjeb fil-kwalita. Nistgħu ngħidu li dan il-programm għandu wieħed mill-aqwa studios, mistiedna varjata, banda mustaċċuna, bi preżentaturi ċelebri. Iżda x'ħassew meta l-prodott tagħhom ma kienx qed jintlaqa' min-nies? Ray qalilna, "L-uniku għażla li jkollok meta taffaċja affarijiet bħal dawn fil-karriera hi li titfarfar, tqum, titgħallem minnha, tidħak daħka bik innifsek, u terġa' tibda. M'hemmx soluzzjoni oħra, ħlief li tittama f'Alla u fit-tim ta' madwarek li jkollok, li toħroġ minnha u toħroġ minnha rebbieħ". "Jiena ħassejtni iktar pressured mis-sena l-oħra. Is-sena l-oħra, is-sitwazzjoni kienet antipatka għaliex konna qed nieħdu post ġgant tat-televiżjoni Maltija. Din is-sena, wara li l-udjenza drat dan it-tip ta' programm, il-pressjoni qiegħda hemm biex tagħtina l-enerġija biex inkunu ħafna aħjar" jgħid Ron. U bdew jaqrawhom il-kummenti li bdew jiktbu ċerti wħud? Ron qal li, "Jiena qrajt ħafna minnhom. Ikun hemm minnhom li ġenwinament qed jesprimu ruħhom u jgħidu l-verità. Anzi napprezza, għax qed jieħdu l-intrigu u qed jiktbu messaġġ". Ray wieġeb, "Jien qrajt ftit minnhom. Ftit minnhom ikkummentajna fuqhom fit-tieni programm u qrajniehom. In-nies tgħid li trid. In-nies għandha dritt tikkummenta għalhekk hemm il-pluraliżmu u l-libertà tal-espressjoni". Ixtri l-GWIDA biex taqra l-intervista sħiħa ma' Ron u Ray. Miktub Minn Anthony għandu ħames snin t'esperjenza fuq it-televiżjoni u jistqarr li llum il-ġurnata jispirah kulħadd għax jemmen bi sħiħ li kulħadd għandu storja. Barra minn hekk Anthony iħobb isegwi dak kollu li hu Malti, mill-mużika għad-drama lokali. Stejjer popolari Bil-Filmat: "Uwejja!" - Ara R-Reazzjoni Ta' Keith Demicoli u Martu Wara Li Tahom L-Aħbar Fabian! "Bdejt Novembru Fuq Sieq Ħazina… Ninsab Rikoverat Id-Dar" - Xewqat Ta' Fejqan Malajr Lil Edward Zammit Lewis Illum Ġew Rilaxxati Xi Miżuri Oħra Li Kienu Ttieħdu Minħabba L-Covid-19 – Ara Liem Huma "Il-Familja Tagħna Qed Tikber" - F'Għeluq Sninu David Rizzo Jħabbar Li Hu U Vanessa Ħa Jiżdiedu!